Skorrdælingur spjótkastmeistari á Smáþjóðaleikum Íslendingar áttu um tíma spjótkastara á heimsmælikvarða og þeirra kunnastir eru Einar Vilhjálmsson og Sigurður Einarsson sem áttu sinn feril á svipuðum tíma og Einar þá í fremstu röð íslenskra íþróttamanna . Nú er einn spjótkastsmeistarinn í viðbót kominn fram á sjónarsviðið og geta Vestlendingar eignað sér talsvert í honum , þar sem hann er með lögheimili í Skorradal , sonur Huldu Guðmundsdóttur á Fitjum og Sverris heitins Einarssonar , en keppir fyrir ÍR í Reykjavík . Hann heitir Guðmundur Sverrisson og sigraði með glæsibrag á nýafstöðnum Smáþjóðaleikum í Lúxemborg . Guðmundur kastaði lengst 74,38 metra á leikjunum og var auk þess að bæta sinn fyrri árangur um 29 sentímetra með afburðagóða kastseríu , þar sem öll sex köstin voru yfir 70 metrana . Rætt er við Guðmund Sverrisson í Skessuhorni vikunnar .